《酬李十一尚书西亭暇日书怀见寄十二韵之作》
唐代·武元衡

鼎铉昔云忝，西南分主忧。烟尘开僰道，旌节护蛮陬。

任重功无开，力微恩未酬。据鞍惭齿发，责帅惧春秋。

高德闻郑履，俭居称晏裘。三刀君入梦，九折我回輈.

时景屡迁易，兹言期退休。方追故山事，岂谓台阶留。

遐抱清净理，眷言兰杜幽。一缄琼玖赠，万里别离愁。

巴岭云外没，蜀江天际流。怀贤耿遥思，相望凤池头。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗开，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。